പനങ്ങാട് തോരാട് മലയില് ഉരുള്പൊട്ടല്, കുടുംബം രക്ഷപ്പെട്ടത് തലനാരിഴക്ക് ബാലുശ്ശേരി: പനങ്ങാട് ഗ്രാമപഞ്ചായത്തിലെ രണ്ടാംവാര്ഡില്പ്പെട്ട തോരാട്മലയില് ഇന്ന് ഉച്ചക്ക് ശേഷമുണ്ടായ കനത്ത മഴയില് മണ്ണിടിഞ്ഞ് തോരാട്മലയില് ജലാലുദ്ധീന്റെ വീടിന് കേടുപറ്റി. ഇന്ന് വൈകിട്ട് 3.30 ഓടെയായിരുന്നു സംഭവം. കനത്ത മഴയെ തുടര്ന്ന് ബാലുശ്ശേരിതലയാട് റോഡിന്റെ വശം ഇടിഞ്ഞ് വീടിന് പിന്നിലേക്ക് പതിക്കുകയായിരുന്നു. മണ്ണിടിച്ചില് ശബ്ദംകേട്ട് വീട്ടിനകത്തായിരുന്ന ജലാലുദ്ധീനും ഭാര്യയും പണിക്കാരായ ബാബു, ചിത്രലേഖ എന്നിവരും ഓടിരക്ഷപ്പെടുകയായിരുന്നു. കോഴിക്കോട് സ്ഥിരതാമസമായ ഇവര് വീട് വൃത്തിയാക്കുന്നതിന് വേണ്ടി എത്തിയതായിരുന്നു. സമീപകാലത്തൊന്നും പെയ്യാത്ത കനത്തമഴയാണ് ഇന്ന് ഈ പ്രദേശത്ത് പെയ്തതെന്ന് നാട്ടുകാര് പറഞ്ഞു. സംഭവം അറിഞ്ഞയുടനെ ഗ്രാമപഞ്ചായത്ത് പ്രസിഡണ്ട് വി.എം കുട്ടികൃഷ്ണന്, ബ്ലോക്ക് പ്രസിഡന്റ് വി.എം അനിത, ബ്ലോക്ക് മെമ്ബര് കെ.പി.സഹീര്, പഞ്ചായത്തംഗം കെ.പി ദിലീപ്കുമാര്, വില്ലേജ് അധികാരികള് എന്നിവര് സംഭവസ്ഥലം സന്ദര്ശിച്ചു. മണ്ണിടിഞ്ഞ് തടസ്സപ്പെട്ട റോഡ് ഗതാഗതം പുനസ്ഥാപിച്ചു. വീട്ടുകാര് കുടുംബ വീട്ടിലേക്ക് മടങ്ങി. മഴവെള്ളപ്പാച്ചിലില് താഴ് വാരങ്ങളായ പാലംതല, ആനക്കുണ്ടുങ്ങല് പ്രദേശത്തും പൊടുന്നനെ ജലനിരപ്പ് ഉയര്ന്നത് ഇവിടങ്ങളിലെ താമസക്കാരില് ഭീതിപടര്ത്തി.പ്രദേശത്തെ ആറ് കുടുംബങ്ങളെ മാറ്റിപ്പാര്പ്പിച്ചു. കുറുമ്ബൊയില് വഴി വയലടക്കുള്ള ഗതാഗതം താത്കാലികമായി നിര്ത്തി വച്ചതായി ബാലുശ്ശേരി പൊലീസ് അറിയിച്ചു. Balussery landslide on Torad hill, family escapes beheading